KS Daily View 25 ต.ค. 2022
25 ตุลาคม 2565

KS Daily View 25.10.2022 > ติดตามงบ 3Q22 Real Sector แนะลงทุนหุ้นกำไร 3Q22 แข็งแกร่ง กลุ่มส่งออก/ ธนาคาร SET คาดวันนี้แกว่ง 1585-1605 จุด แนะนำหุ้น SNNP, BGRIM
ประเด็นที่เกิดขึ้นเมื่อวาน
ต่างประเทศ: การเคลื่อนไหวของตลาดหุ้นทั่วโลก ตลาดหุ้นยังแกว่งตัวขึ้น ฝั่งสหรัฐเมื่อคืนดัชนี Dow Jones  +1.34%, NASDAQ +0.86%  โดย Sector ในดัชนี S&P500 กลุ่มที่ปรับขึ้นมากที่สุดคือ Consumer Staples 1.55%, Health Care 1.51%, Industrials 1.24%  ส่วนกลุ่มที่ปรับลงคือ Communication Discretionary -0.34%
ฝังเอเซียเมื่อวานหลักมีข่าวสำคัญคือ
1.) รายงานตัวเลข GDP 3Q22 จีนดีกว่าคาดที่ +3.9% YoY(เทียบ 2Q22 ที่ +0.4% YoY) ตัวเลขผลผลิตภาคอุตสาหกรรมจีนดีกว่าคาดที่ 6.3% YoY(ดีขึ้นจากเดือนก่อนที่ +4.2% YoY)  ตัวเลขส่งออกและนำเข้าของจีนดีกว่าคาดที่ +5.7% YoY และ +0.3% YoY ตามลำดับ
2.) หลังการประชุมสมัชชาประชาชนจีน  โดยประธานาธิบดี Xi Jinping กระชับอำนาจการปกครองมากขึ้น ทำให้ตลาดมีความกังวลว่าจีนจะออกนโยบายที่ไม่เป็นมิตรกับนักลงทุน โดยเฉพาะการจัดการกับกลุ่มเทคโนโลยี นอกจากนี้ต้องติดตามสงครามเทคโนโลยีระหว่างสหรัฐฯ-จีน โดยเฉพาะการแบนไม่ให้บริษัทจีนเข้าถึงชิปซึ่งอาจกระทบกับธุรกิจ Cloud ของกลุ่มเทคฯจีนด้วย ทำให้เมื่อวานดัชนี Hang seng ปรับตัวลงมากกว่า -6% นำโดยกลุ่มเทคฯจีน (Alibaba, Meituan, Tencent, JD, Xiaomi) มองจะเป็น sentiment ลบกับหลักทรัพย์ DR ที่เทรดในไทย (BABA, CNTECH, TENCENT, XIAOMI)     ส่วนทิศทางหุ้นไทยกลุ่มที่อิงกับจีน ได้แก่ AOT, ERW, CENTEL, AAV, EKH, SPA, SCGP, JWD, TKN, SNNP, และกลุ่มเครื่องสำอางค์ เป็นต้น ซึ่งอาจมีแรงขายทำกำไรตามหุ้นสายการบินจีนและสนามบินจีนที่ปรับตัวลง 4-5% หลังนักลงทุนกลับมากังวลเรื่องการ lockdown เมืองกวางโจว ขณะที่จีนอาจผ่อนคลายนโยบาย Zero-COVID อย่างค่อยเป็นค่อยไปมากกว่า
ในประเทศ : SET Index เมื่อวันศุกร์ปิด 1591.3 จุด (-0.09%DoD) นำโดย กลุ่มICT  อาทิ TRUE -1.96% ADVANC -1.1, กลุ่ม BANK  โดย SCB -1.4%  ส่วนหุ้นที่ขึ้น DELTA+2.3%, EA+2.2%
ประเด็นที่ต้องติดตามต่อ:
ต่างประเทศ : ติดตามทิศทางราคาก๊าซธรรมชาติยุโรป Dutch TTF ล่าสุดปรับตัวลงมาที่ระดับ 102 ยูโรต่อ MWh ลดลงมากกว่า 70% จากจุดสูงสุด และทำจุดต่ำสุดในรอบ 6 เดือน หลังรัฐบาลยุโรปเตรียมผลักดันมาตรการควบคุมราคาก๊าซในตลาด wholesale เป็นเวลา 3 เดือน โดยเตรียมออกควบคุมอุปสงค์ควบคู่ไปด้วย ขณะที่ราคาก๊าซ LNG นำเข้าล่าสุดทรงตัวที่ระดับ 32 เหรียญต่อ MMBTU หรือลดลงมากกว่า 50% จากระดับสูงสุด โดยปรับลงตามราคาก๊าซธรรมชาติในยุโรป มองเป็น sentiment บวกต่อหุ้นกลุ่มโรงไฟฟ้า SPP ของไทย รวมถึงโรงแรมในยุโรปอย่าง MINT และ SHR
ในประเทศ
1.) ติดตามการประกาศผลประกอบการในสัปดาห์นี้ได้แก่ GLOBAL (คาด 787 ลบ. -23.5% QoQ, +19.4% YoY) HMPRO (คาด 1,499 ลบ. -4.7% QoQ, +66.5% YoY) SCGP (คาด 1,740 ลบ. -9% QoQ, +25% YoY), SCC (คาด 2,000 ลบ. -80% QoQ, -70% YoY) PTTEP (คาด 2 หมื่นลบ. -4.3% QoQ, +106.3% YoY)
2.) ติดตามรัฐบาลเตรียมต่ออายุมาตรการคนละครึ่งเฟส 6 พร้อมกับ "ช้อปช่วยชาติ" ลดหย่อนภาษีเพิ่มอีก 3 หมื่นบาท คาดเริ่ม 8 พ.ย.-31 ธ.ค. หลังจากต้นปีให้สิทธิ "ช้อปดีมีคืน" ไปแล้ว ซึ่งรอบนี้อาจเปิดช่องโรงแรม-ที่พักทั่วประเทศด้วย
3.) ติดตามสภาพัฒนาการเศรษฐกิจและสังคมแห่งชาติ (สศช.) เปิดเผยว่า ขณะนี้ สศช. และหน่วยงานที่เกี่ยวข้อง อยู่ระหว่างศึกษาแนวทางดึงอุตสาหกรรมใหม่เข้ามาลงทุนในไทย เช่น เทคโนโลยีชิป เทคโนโลยีแบตเตอรี่รถยนต์ไฟฟ้า(EV) เป็นต้น เพื่อเข้ามาสนับสนุนอุตสาหกรรมหลักภายในประเทศ มองเป็น sentiment บวกกับกลุ่มนิคมฯ
ธีมแนะนำการลงทุนสัปดาห์ :
1.) ธีมหุ้นที่แนวโน้มโมเมนตัมการเติบโตของกำไรงวด 3Q-4Q22 แข็งแกร่ง และโตต่อเนื่อง  อาทิ SNNP, TTB
2.) ธีมหุ้น anti commodity  จากราคาพลังงานที่ปรับลง และกำไรฟื้นตัวในงวด 4Q22   แนะนำ SCGP, BGRIM
ประเมินตลาดหุ้นไทยวันนี้คาด 1585-1605 จุด หุ้นแนะนำ SNNP, BGRIM
Top pick :
SNNP (ราคาทางพื้นฐาน 29.3 บาท วันนี้เราเริ่ม  Initiate coverage หุ้น SNNP  โดยปัจจัยหนุนกำไรในปี 2022-2023  ได้แก่
1) การท่องเที่ยวฟื้นตัว
2) การขยายตัวในต่างประเทศ
3) เพิ่มกำลังการผลิตจากโรงงานใหม่   และ  Valuation น่าสนใจSNNP ซื้อขายที่ PER2022 ที่ 36x เทียบกับกำไรในช่วง 3 ปี 2021-24E) CAGR ที่ 44% โดยมี  PEG 2023 ที่ 0.85 เท่า ต่ำเทียบกับค่าเฉลี่ยของกลุ่มที่ 1.94 เท่า
BGRIM(ราคาทางพื้นฐาน 61.5 บาท) แม้ทิศทางกำไรงวด 3Q22 จะถูกกดดันจากจากราคาก๊าซที่สูงขึ้นตลอดไตรมาสที่ 3  แต่เราประเมินได้สะท้อนในราคาแล้ว  โดยแนะนำเก็งกำไร BGRIM ล่าสุด ทิศทางราคาก๊าซธรรมชาติทั่วโลกยังคงปรับตัวลงต่อเนื่อง  โดยราคาก๊าซธรรมชาติ LNG นำเข้าในเอเชียปรับตัวลงมาแล้วกว่า 50% จากระดับสูงสุดในเดือน ส.ค. เหลือ USD30.92/MMBtu ขณะที่ราคาก๊าซธรรมชาติที่ยุโรป (Dutch TTF) ปรับตัวลงมากกว่า 70% เหลือ 102 ยูโรต่อ MWh
รายงานตัวเลขเศรษฐกิจ
วันจันทร์ ติดตามตัวเลข S&P Global Manufacturing Flash PMI Flash ของเยอรมันเดือน ต.ค. คาด 47 จุด (-1.7% MoM) ตัวเลข S&P Global Service Flash PMI ของเยอรมันเดือน ต.ค. คาด 44.7 จุด (-0.6% MoM) ตัวเลข S&P Global Manufacturing Flash PMI Flash ของยูโรโซน เดือน ต.ค. คาด 47.8 จุด (-1.2% MoM) ตัวเลข S&P Global Service Flash PMI Flash ของยูโรโซน เดือน ต.ค. คาด 48.2 จุด (-1.2% MoM) ตัวเลข S&P Global Manufacturing Flash PMI Flash ของสหรัฐฯ เดือน ต.ค. คาด 51 จุด (-1.9% MoM) ตัวเลข S&P Global Service Flash PMI Flash ของสหรัฐฯ เดือน ต.ค. คาด 49.2 จุด (ทรงตัว MoM)
วันอังคาร ติดตาม ตัวเลขส่งออก และนำเข้าของไทยเดือน ก.ย. คาด +4.5% YoY และ +20% YoY ตามลำดับ ตัวเลขดุลการค้าของไทยเดือน ก.ย. คาดขาดดุล -2,300 ล้านเหรียญสหรัฐฯ (เทียบเดือนก่อนที่ -4,215 ล้านเหรียญสหรัฐฯ) ตัวเลข FDI ของจีนใน 9M22 คาด +15% YoY  ตัวเลข Info Business Climate Index ของเยอรมันเดือน ต.ค. คาด 83.3 จุด (-1.2% MoM) ตัวเลข S&P/Case-Shiller Home Price ของสหรัฐฯ เดือน ส.ค. คาด -0.3% MoM และ +14.4% YoY ตามลำดับ ตัวเลขดัชนี CB Consumer Confidence index ของสหรัฐฯ เดือ ต.ค. คาด 106.5 จุด (-1.4% MoM)
วันพุธ ติดตามตัวเลข New Home Sales ของสหรัฐฯ เดือน ก.ย. คาด -12.4% MoM เป็น 0.59 ล้านยูนิต ตัวเลข Building Permits ของสหรัฐฯ เดือน ก.ย. คาด +1.4% MoM เป็น 1.56 ล้านยูนิต การประชุมธนาคารกลางแคนาดาคาดขึ้นดอกเบี้ยนโยบาย 75bps. เป็น 4.0% และปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตามตัวเลข GfK Consumer Confidence ของเยอรมัน เดือน พ.ย. คาด -41.8 จุด (ดีขึ้นจากระดับ -42.5 จุดเดือนก่อนหน้า) การประชุมธนาคารกลางยุโรปคาดปรับขึ้นดอกเบี้ยนโยบาย (Deposit Facility RAte) 75bps. เป็น 1.5% ถ้อยแถลงของ ECB President Lagarde ตัวเลขยอดสั่งซื้อสินค้าคงทนของสหรัฐฯ เดือน ก.ย. คาด +0.5% MoM ตัวเลข GDP 3Q22 ของสหรัฐฯ คาด +2.1% (ดีขึ้นจาก 2Q22 ที่ -0.6%) ตัวเลข Initial Jobless Claim ของสหรัฐฯ รายสัปดาห์คาด +223K (เทียบสัปดาห์ก่อนที่ +214K)
วันศุกร์ ติดตาม การประชุมธนาคารกลางญี่ปุ่นคาดคงดอกเบี้ยนโยบายที่ -0.1% ถ้อยแถลงของ BOJ Kuroda ตัวเลข GDP 3Q22 ของเยอรมันคาด -0.2% QoQ และ +0.8% YoY ตัวเลข GDP 3Q22 ของฝรั่งเศสคาด +0.2% QoQ และ +1.0% YoY ตัวเลขเงินเฟ้อของเยอรมันเดือน ต.ค. คาด +10.1% YoY (ทรงตัว จากเดือนก่อนที่ +10% YoY) ตัวเลข Personal Income ของสหรัฐฯ เดือน ก.ย. คาด +0.4% MoM ตัวเลข Personal Spending ของสหรัฐฯ เดือน ก.ย. คาด +0.4% MoM ตัวเลข Core PCE Price Index ของสหรัฐฯ เดือน ก.ย. คาด +0.5% MoM และ +5.2% YoY และตัวเลข Pending  Home Sales ของสหรัฐฯ เดือน ก.ย. คาด -5% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY